| Tiruvanantapuramasതിരുവനന്തപുരം |
| --- |
| *Miesto panorama* |
|  |
| 

TiruvanantapuramasTiruvanantapuramas

8°29′0″ š. pl. 76°57′0″ r. ilg.﻿ / ﻿8.48333°š. pl. 76.95000°r. ilg.﻿ / 8.48333; 76.95000﻿ (Tiruvanantapuramas)Koordinatės: 8°29′0″ š. pl. 76°57′0″ r. ilg.﻿ / ﻿8.48333°š. pl. 76.95000°r. ilg.﻿ / 8.48333; 76.95000﻿ (Tiruvanantapuramas) |
|  |
| Laiko juosta: (UTC+5:30) |
|  |
| **Valstybė** | Indijos vėliava Indija |
| **Valstija** | Kerala Kerala |
|  |
| **Gyventojų** (2011) | 752 490  |
| **Plotas** | 214,8 km² |
| **Tankumas** (2011) | 3 503 žm./km² |
| **Altitudė** | 10 m |
|  |
|  **Vikiteka** | Tiruvanantapuramas |

**Tiruvanantapuramas** (mal. തിരുവനന്തപുരം , hind. तिरुवनन्तपुरम, IAST: *Tiruvanantapuram*) arba ***Trivandrumas*** (angl. *Trivandrum*) – miestas pietų Indijoje, Indijos vandenyno pakrantėje; Keralos valstijos sostinė ir didžiausias miestas. Yra tarptautinis oro uostas, jūrų uostas (Vižindžame), geležinkelio stotis. Elektronikos ir aukštųjų tecnhologijų pramonės centras. Taip pat vystoma metalo apdirbimo, chemijos, maisto, tekstilės pramonė. Svarbus turistinis, filmų industrijos centras. Mieste veikia daug universitetų, institutų, tyrimų centrų (tame tarpe Vikram Sarabhai kosmoso centras, biotechnologijų, informacijos valdymo centrai).

Miestas žymus savo paplūdimiais, yra zoologijos sodas, ajurvedos centrai, Kovdiaro rūmai (1915 m.), Kuthira Malika rūmai (XIX a.), Padmanabhasvami šventykla (VI-IX a.), keletas kitų hinduistų šventyklų, Palajam Džuma mečetė (1813 m.), Šv. Marijos katedra (1965 m.).

Istorija
--------

Dar XI a. pr. m. e. Tiruvanantapuramas buvo svarbus prekybinis uostas, prekiavęs prieskoniais, santalu, dramblio kaulu. Ilgą laiką miestas buvo nepriklausomas, valdomas Ay dinastijos. Tuo metu uostą bandė užimti Čola imperija ir Pandijų dinastija. Mirus karaliui Vikramaditjai Varagunai 925 m. Ay dinastijos galia nusilpo ir beveik visas jų valdas užėmė Čera. X a. Čola kelis kartus nusiaubė regioną. XII a. Ay dinastiją prijungė Venadas. Šiuolaikinis Tiruvanantapuramas iškilo kai Martanda Varma įkūrė Travankoro karalystę 1729 m. Tiruvanantapuramas tapo karalystės sostine 1745 m. perkėlus ją iš Padmanabapuramo. Miesto aukso amžius buvo XIX a. valdant maharadžai Svati Tirunaliui. Tiruvanantapuramas tapo svarbiu kultūros, menų, mokslo centru, įkurta vakarietiška ligoninė (1839 m.), observatorija (1837 m.), anglų mokykla (1834 m.), sanskrito, teisės kolegijos. Sri Mulam susirinkimas, įkurtas 1904 m. buvo pirma Indijos demokratiškai išrinkta įstatymų leidybos taryba. Nors britai miesto tiesiogiai nevaldė, jis dalyvavo kovose dėl Indijos nepriklausomybės. Tiruvanantapuramo savivaldybė atsirado 1920 m. ir 1940 m. tapo korporacija. 1947 m. miestas tapo Indijos dalimi, o 1956 m. – sukurtos Keralos valstijos sostine.

* Padmanabhasvami šventyklaPadmanabhasvami šventykla
* Kovdiaro rūmaiKovdiaro rūmai
* Technologijų parkasTechnologijų parkas

Išnašos
-------

1. ↑  Lord, James Henry (1977). *The Jews in India and the Far East*; Greenwood Press Reprint; ISBN 0-8371-2615-0.
2. ↑  
„Ancient Trade in Thiruvananthapuram". *About Thiruvananthapuram*. Technopark Kerala. Suarchyvuotas originalas 2019 m. kovo 23 d. Nuoroda tikrinta 17 October 2006. `{{cite web}}`: `|archive-date=` / `|archive-url=` laiko žyma nesutampa; 2006-10-03 siūlomas (pagalba)
3. ↑  Babu George, Sarath (27 July 2015). „Vizhinjam in historical perspective". The Hindu. Nuoroda tikrinta 9 July 2018.
4. ↑  Mahadevan, G (6 May 2014). „Shedding light on Vizhinjam's golden past". The Hindu. Nuoroda tikrinta 9 July 2018.
5. ↑  *Proceedings - Indian History Congress*. Indian History Congress. 1987. p. 187. Nuoroda tikrinta 9 July 2018.
6. ↑  Haridas, Aathira (17 April 2018). „Chronicles of Kanthalloor Sala which got lost in the mists of time". The Times of India. Nuoroda tikrinta 9 July 2018.
7. ↑  Roy, Kaushik (2015). *Military Manpower, Armies and Warfare in South Asia*. Routledge. ISBN 9781317321279. Nuoroda tikrinta 9 July 2018.
8. ↑  Bhargava, ed. S.C. Bhatt, Gopal K. (2006). *Land and People of Indian States and Union Territories*. Gyan Publishing House. p. 438. ISBN 9788178353708. `{{cite book}}`: `|first1=` turi bendrinį pavadinimą (pagalba)CS1 priežiūra: multiple names: authors list (link)
9. ↑  Sreedhara Menon, A (2011). *Kerala History and its Makers*. D C Books. p. 35. ISBN 9788126437825. Nuoroda tikrinta 9 July 2018.
10. ↑  „History of legislative bodies in Kerala-- Sri Mulam Popular Assembly". Keralaassembly. Nuoroda tikrinta 17 May 2017.